PÖÖRDEPUNKT
Tere tulemast erilisse Pöördepunkti jõulusaatesse. Olen Muyiwa ja
aitan Pöördepunkti daame. Charliel nimelt olid omad inglid, mul on
peavalu. Holly Flood, Erica Linney ja kõige enam Jeesusele sarnanev
Simisola Komolafe. Tere tulemast daamid!
Erica, aastad mööduvad nii kiiresti. -Just, ma ei suuda uskuda, et
jälle on jõulud. Nagu alles eile olid eelmise aasta jõulud.
Ma hommikul mõtlesin, et just harjusin kirjutama aastat 2011
ja juba on vaja kirjutada 2012. -Minule meeldib detsembri juures
see, et saab kuulata jõulumuusikat. -Terve päeva.
Just sellepärast on mul nii hea meel tutvustada esimest külalist.
Kitarrist Agboola Shadare esitab loo "Esimesed jõulud".
Vägev pala parimalt elus olevalt kitarristilt. Kas oli ilus?
Oli. -Mis sinu lemmik jõululaul on? -Lemmik on "Jõululaul" ja koos
isaga laulame me seda igal aastal. Me ei ole head lauljad, aga laulame
seda ikkagi. -Sa meile siis seda ei laula siin? -Kas tohin ühe rea
ikkagi laulda? -Ei... Me jätkame kohe Pöördepunktiga.
Tere ja häid jõule kõigile! Kas sinu elu on kokku pakitud
ilusti ja kenasti nagu see väike pakk siin? Pärast meie jutuajamist
tahad sa selle ehk lahti rebida. Mõtle sellele.
Ei ole olemas suuremat armastust kui see...
...et keegi annab elu oma sõprade eest. Johannese 15:13
Tere tulemast tagasi! Erica Linney, kas sa ostad jõulude
aegu kingitusi? -Jah. Meie pere teeb kinke lastele, suurtele
ei tee. -Kõlab hästi. -Aga kuidas teie teete?
Ma räägin sellest pärastpoole, aga niipalju võin öelda, et teeme
nii nagu Tony Macalpine teeb. -Kas sa mulle ka kingituse teed?
Jah, teen ikka. -Päriselt? -Jah. -Mulle meeldivad teemandid,
et sa lihtsalt teaks. -Ma toon need sulle 2005-ndaks aastaks.
Olgu, olgu. Ajal, kui ka sina teed oma sõpradele kinke, aitab Kathy
meile meenutada ilusate pakkide tähendust. Mõtle sellele.
Kingid on jõulude ajal imelised. Ei tähenda seda, kui ilus on
pakend, ma ei jää seda imetlema, ma kisun selle lahti, et näha
mis paki sees on, sest minu jaoks on tähtis just see.
Kui mõtled, siis meie oleme just nagu need pakid - me kõik näeme
väljast kenad välja. Mis toimub aga sees? 1Saamueli 16:7 ütleb:
"Inimene näeb, mis on silma ees, aga Issand näeb, mis on südames."
Mida Jumal näeb, kui Ta vaatab meie südamesse?
Me veedame palju aega, et ennast väljast mukkida. Sellest pole
midagi, me peakski kenad välja nägema. Samas ei tohiks me aga
unustada südame peidetud inimest. Jumala jaoks on meie seesmine
iseloom hulga tähtsam, kui see, millised me väliselt paistame.
Sisemine inimene on nagu puu. Meie iseloom on selline, millist
vilja puu kannab. Iga hea puu kannab head vilja. Iga halb puu
kannab halba vilja. Selle pärast ütles Jeesus:
"Nende viljast te tunnete neid."
Pole kahtlustki, et mis toimub väliselt - meie andekus, ilu
ja elegants võib meid tippu viia. Aga vaid see, mis on meie sees,
hoiab meid tipus. Puhas iseloom, mis on ilus, jääb alati püsima.
Oleks päris kurb, kui ma avaksin selle kauni paki, seest aga
leiaksin midagi inetut. Sama on ka kui me näeme väliselt kenad
välja, seest aga oleme mädanenud. Minu vanaema ütles nii: "Sa oled
nii ilus, kui ilusti sa teed." Ole ilus väliselt, aga seesmiselt
ole veelgi kaunim. Selline on eduka elu võti.
Mõtle sellele! Häid jõule!
Täiesti tõsi, et see, mis on sees, on tähtis. Erica, milline kink
sulle kõige rohkem meelde on jäänud? -Mul polegi sellist kinki,
rohkem on mälestusi. -Vabanda, aga su onu tegi kingitusi ja tädi
tegi ning sa ütled, et need ei jäänud meelde? -Ma ei ütle seda,
ma tahan öelda, et mulle on kallimad mälestused koos perega veedetud
ajast, kui kingitused. -Ma siis ütlen kingi, mis mulle
kõige meeldejäävam on olnud. -Palun. -Tegelikult seda polegi,
sest me ei tee kingitusi. Aga me saame perega kokku, meil on vahva.
Suusatame või lihtsalt sööme ennast surnuks.
-See on ju hea kingitus. Mulle võid ka selle kingi teha.
Pärast pausi on meil teile veel palju pakkuda.
Vaadake lilli, kuidas nad ei ketra ega koo.
Aga ma ütlen teile, isegi Saalomon kogu oma hiilguses ei olnud nõnda
ehitud kui igaüks neist. Luuka 12:27
Tere tulemast tagasi. Me oleme nüüd koos Hollyga. Sind on kindlasti
noritud sinu nime pärast? Mis see kõige hullem asi on olnud?
Jõulude aeg on üks laul, mida ma kuulen iga päev "Holly jolly jõulud".
-Kuidas see kõlab? -On holly jolly jõulud...sa ei tea
seda laulu? Londonis te seda siis ei laula?
Minu lemmik laul on ka "Kuusepuu" mis on kõige populaarsem sümbol
jõuludest. Mis on selle traditsiooni taga, saate kohe teada.
JÕULUDE TRADITSIOONID JÕULUPUU
Paljude perede jaoks, ka minu jaoks, algavad jõulud jõulupuu valimisega.
Kuidas sai alguse see mõte, et viime mingi puu jõuludel tuppa?
Viikingid vaatasid neid puid ja ütlesid: "Need on ilusad ja võimsad
ning tegelikult tõid need majja ebausu pärast." Kui misjonärid
viikingitele evangeeliumi viisid, muutsid nad puuga seotud
traditsiooni elu sümboliks. Usk, mis kunagi ei sure.
Esimesed jõulupuud kaunistati puuviljade, pähklitega ja marjadega?
Jah, peamiselt kaunistasid lapsed jõulupuid. Martin Luther kõndis
kord metsas ja vaatas, kuidas valgus kumas läbi kuuse.
Koju minnes püüdis ta elamust edasi anda ja sidus küünlad kuuse külge.
Seda tehes ütles ta: "See valgus, mis tuli maailma 2000 aastat
tagasi, sümboliseerib Kristust." -Kas on teisi kristlikke sümboleid,
mis seostuvad jõulupuuga? -Enne jõulupuud oli kolmnurk, mida
misjonärid kasutasid, et viidata Kolmainsusele - Isale, Pojale ja
Pühale Vaimule. Ja tegelikult ju kuusk on kolmnurga kujuline.
Esimene jõulupuu 2050 aastat tagasi riputati lakke ja alles
hiljem hakati neid põrandale panema. -Meil on võimalik endale
valida ehtsat puud, paljud kasutavad tehiskuuskesid. Minu
arust tulid kunstkuused aastatel 1940-1950. Aga tegelikult varem?
Pärast Ameerika kodusõda, kui jõulude aeg toodi jõulupuud tuppa,
arvasid inimesed, et varsti lõigatakse kõik puud maha ning
hakati valmistama kunstpuid. 1880 võis osta sulgedest puud,
mis oli lilla, roosa või punane. -Ilmselt jõulukuuski siiski jätkub?
Jõulupuudest on saanud lausa tööstus. Aga parim siiski on,
kui me mäletame jõulukuuskede kristlikke juuri.
Holly, mis on sinu jõulukuuse kogemus? Minul polnud jõulupuud,
kui ma kasvasin ja ei tea, mida see tähendab. Kas teil olid päris
või kunstlikud jõulupuud? -Sa jäid paljust ilma, kui teil
kuuske polnud. Kui mina üles kasvasin, olid meil ehtsad puud.
Käisime poes ja ostsime ning kodus ehtisime ära. -Ja pärast pidite
neid okkaid koristama? -Aga see on seda väärt, eriti kui oled kuuse
juures koos sugulastega. Minu parim mälestus on kui mu sugulane
tuli ja aitas mul puud kaunistada ning näitas mulle seda mustrit,
sest kuuse ehtimiseks on strateegia. Tema õpetas seda mulle. Ja see
on siiani meeles. -Ehk ma siis saan sinult seda strateegiat õppida.
Kohe jätkame.
Mina rõõmutsen väga Issandas,...
...mu hing ilutseb mu Jumalas. Jesaja 61:10
Tere tulemast tagasi. Igal jõululaupäeval külastas
see mees paika, mis kunagi oli täis valu ja meeleheidet. Sama tunne
kadunute järgi andis talle jaksu teisteni jõudmiseks.
Järjekordne päev 6-päevases pühapäevakoolist. Pastor Bill Wilson
võtab peale paarsada last New Yorgi kõige ohtlikumast ja vaesemast
piirkonnast. Kui ta ei sõida pühapäevakooli
bussiga, reisib ta ringi ja jutlustab. Aga igal jõululaupäeval
külastab ta tuttavat paika, et hoida meeles, millest Jumal on
teda välja toonud. -Ema jättis mind tänava nurgale,
see oli aastal 1961. Olin siis 12. Ta oli alkohoolik. Mäletan, et ta
vaatas mind ja ütles: "Ma ei suuda enam. Oota sina siin."
Ma nägin teda minemas ja ootasin seal kolm päeva.
Ta ei tulnud kunagi tagasi.
Pastor Bill mäletab, et kõik läksid mööda, keegi ei peatunud.
Aga üks mees, üks, kes muutis tema elu. -Avastasin ennast
koguduse autost ja olin teel kristlikkusse laagrisse, kus
kuulsin esimest korda lugu Jeesusest. Mäletan, et ütlesin:
"Jumal, keegi teine ei taha mind, aga kui Sina mind tahad, siis siin
ma olen." Ja midagi juhtus sellel õhtul. Ma teadsin, et keegi
armastab mind. Ja sellest peale, ei vaadanud ma iialgi tagasi.
See juhtum pani aluse Metroo Teenistusele.
Teenistuse sisu on väga lihtne. Üks inimene võib tuua muutuse.
Igal jõululaupäeval käib pastor vaatamas meest, kes ta auto
peale võttis. -Ma istun temaga, palvetan, julgustan. Tal pole
enam palju sugulasi, kes tema eest hoolitseks. Oli aeg, kui
mina teda vajasin, et ta minu eest hoolitseks. Nüüd saan mina
tema eest hoolitseda. Ja seda ma ka teen.
Väga tähtsal ajal minu elus, sain ma seda teha ja näidata tänulikkust.
Sama lahkus on Metroo Teenistuse taga "Pühade lootuse projektis".
Tõeline jõulude lugu on see, kui me aitame sadu lapsi kogu maailmas.
Pastor Billil on eriliselt meeles üks väike poiss, kes sai kingiks
mängutraktori. -Ta vaatas traktorit ja siis mind ja ütles: "Pastor Bill,
kui sa järgmine kord kristlasi näed, ütle neile minu poolt
aitäh, sest see on parim jõulu- kink, mis ma iial saanud olen."
Mitte kõik ei hinda pastor Billi. Ta mäletab, kui teda löödi
kurikaga vastu pead ühel õhtul New Yorgi ohtlikus piirkonnas.
Selle tagajärjel jäi ta ühest silmast pimedaks. Ta loobus.
-Ma ostsin juba lennuki- pileti, et New Yorgist ära sõita.
Ma juba ostsin pileti ära. Läksin pühapäeva õhtul magama...
...vahtisin kella, und ei tulnud. Sain silmad kinni alles öösel kell
3. Kell kuus oli pandud äratus, sest ma pidin lennujaama minema.
Panin tule põlema, mu padi oli verine ja ma nägin mõlema silmaga.
Mingil hetkel kella kolme ja kuue vahel tuli Jumal.
Tema usk lõi taas kõikuma. Ühel õhtul tulistati pastor Billi
kahe röövli poolt näkku ja jäeti maha surema.
Pastor arvab, et talle aitab nüüd, teda sihiti ja tulistati püstolist.
Ja sellepärast, et mu suus plahvatas ja ma kaotasin hetkeks teadvuse.
Ma tulin tagasi teadvusele ja nägin kahte meest põgenemas.
Ma naersin, sest mõtlesin, et need mehed arvasid, et tapsid mind.
Ma läksin ise haiglasse, verd küll voolas, ent kui ma oleks
kiirabi jäänud ootama, oleksin verest tühjaks jooksnud.
Ja haiglasse sõites ma mõtlesin: "Issand, ma teen rohkem, kui
ma iial teinud olen." Kurat mõtles, et kõrvaldab mind. Aga sellel
korral ma teen rohkem. -Ta on kindlameelne ja ei jäta
bussiga sõitmast. -Kui juhtuks näiteks selline asi, et ma satun
ratastooli, siis tuleb teha neil süsteem pühapäevakooli bussile,
et ma saaks edasi sõita. Sest järeltulev põlvkond peab
nägema, et Jeesus on see, kes Ta ütleb ennast olevat. Et pääste
on tõeline ja et pühendumine ei kesta ühe päeva, vaid terve elu.
Ta on pühendunud kõigele, millest Jumal teda päästnud on.
Kõik võitlused ja vaevad...mul on olnud hepatiit, tuberkuloos, valged
ussid, kes roomasid minust välja elusana. Mu ribid on katki olnud,
nina katki, mitu põrutust. Ma olen näinud 22 inimese mõrva.
Olen kolm korda lennuõnnetusse sattunud. Nüüd aga tagasi vaadates,
võin ma öelda, et olen tulnud läbi sellest ja sellest ja Jumal
oli ustav siin ja mind vabastati sellest. Ma sain terveks sellest.
Nüüd võin ma öelda, et ma olen suure usuga mees. Ma pole mingi
telejutlustaja, kes räägib usust, ma olen testid läbinud, ma
olen selle järgi elanud ja läbi tulnud.
Imeline, kuidas Wilson võtab need kogemused, mis oleksid
võinud teda väga murda ja nende abil muutnud inimeste elusid.
Kui need on jõulud, kus valusad mälestused tulevad tagasi.
Ma ei tea mis juhtus ja mis sulle tehti.
Ühte ma aga tean. Jeesus saab valu ära võtta.
Need pole tühjad sõnad, vaid meie enda kogemused. Ma võiks
ka oma kogemusest rääkida. Aga selleks pole täna enam aega.
Kutsu Jeesus sisse ja lase Tal valu ära võtta. Esimene asi, mis
sul vaja teha, on temaga rääkida. Seda nimetatakse palveks.
Palvetame koos.
Issand Jeesus. Ma tulen Sinu ette ja pärast kõike proovitut,
on valu endiselt minus. Ajal, kui kõigil on lõbus, on minul raske.
Ma kuulsin, et Sina surid, et anda mulle rahu ja rõõmu.
Ja ma annan Sulle täna oma valu. Aita mind Issand, muuda mu elu.
Palun Sind Jeesus. Aamen. Kui sa seda palvet palusid,
siis võta meiega ühendust näiteks facebooki kaudu.
Pärast pausi kohtume taas.
Ei ole midagi see, kes istutab, ega see, kes kastab,...
...vaid Jumal, kes kasvatab. 1 Korintlastele 3:7
1 Saamuel 2:2 ütleb: "Ükski pole nii püha kui Issand,
sest ei ole muud kui Sina, ükski pole kalju nagu meie Jumal."
Naine, kes seda ütles, oli palunud aastaid ja viimaks Jumal andis
talle kingiks lapse. Laulma jääb Nia Allen ja
tema laul põhineb sellel samal kirjakohal. Hoia ka sina Hanna
sõnu meeles, kui su elus on raskusi. Kõikide Pöördepunkti tegijate poolt:
Häid jõule! Häid jõule!
Isa Jumal, me täname Sind ja austame Sind, kuulutame, et
Sina oled püha Jumal. Kogu oma südamest armastame me Sind.
Sa oled püha Issand
Sa oled püha, Sa oled püha
Sa oled nii püha, oo Issand
Ja Sa oled vägev, Sa oled vägev
Sa oled vägev, oo Issand
Ei ole teist kui Sa
Sinu armastus ja arm, Sa oled ustav, oo Issand
Jah, Sa oled
Kõik öelge: "Sa oled püha"
Oo, Issand, Sa oled püha
Ja Isa, Sa oled püha Oo, Issand, jah Sa oled
Tõlge: Mairit Kallaste